Nestlè

Nestlé S.A. o Société des Produits Nestlé S.A. (pronuncia: /nɛs'le/) ła xe na axienda multinasionałe ativa inte el setor ałimentar, co sede a Vevey, in Svisera. Ła produxe e destribuise na granda varietà de artìcołi, da l'acqua minerałe ai omoxeneixai, dai surxełai ai łaticini. Nestlé ła xe ła pì granda multinasionałe ativa inte el setor ałimentar del mondo. Storia Intorno al 1860, el spesièr Henri Nestlé ga sviłupà un ałimento par i nomenati che no i podeva èsar nutrìi al sen a cauxa de partegołari intołeranse. El prodoto ga salvà ła vita de un putèło, e ła Farine Lactée Henri Nestlé xe presto vendesta in tuta Europa. Inte el 1866 xe stà formalmente fondà ła Nestlé. Inte el 1905, ła Nestlé se ga fondesta co ła Anglo-Swiss Condensed Milk Company. Rapidamente l'axienda xe cresesta fin gaver fabreghe inte i Stati Unii, inte el Regno Unìo, in Xermania e in Spagna. Durante ła prima guera mondiałe xe cresùa ła rechiesta de prodoti caxeari, e ła produsion de ła Nestlé ga radopià prima de ła fin del ràdego. Drìo el fenimento del ràdego el marcà caxeario ga tornà a normałixarse e gran parte dei consumadori xe tornai a łate fresco. Ła Nestlé gavea respondesto a sta muansa de contesto modifegando ła pròpia łinea axiendałe, reduxendo el pròpio debito e scuminsiando a slargarse inte el setor de ła produsion del ciocołato, che raprexenta oncora al dì d'ancuo ła segonda atività pì inportante de l'axienda. A l'inisio de ła segonda guera mondiałe, i costrùti de l'axienda xe całai esero bruscamente (dai 20 miłion de dołari del 1938 ai 6 miłion del 1939). Xera stae reałixae nove fabreghe in tanti paexi in via de sviłupo, masime America łatina. Pròpio ła guera ga portà a l'invension de un novo prodoto de stragrando suceso, el Nescafé, che xera stà inisialmente utiłixà da l'armada dei Stati Unii. Anca grasie a sto prodoto, i costrùti de l'axienda xera tornà a creser durante el ràdego. Ła fin de ła segonda guera mondiałe xe stà el scominsio de na faxe dinamega. Ła cresita de l'axienda xe stà spesegà e xera stae portae a termene numaroxe acuixision. Inte el 1947 ła Nestlé se ga fondesta co ła Maggi (produtora de consiéri e sòpe). Ga seguìo Crosse & Blackwell inte el 1950, Glaces Gervais (1960), Findus (1963), Libby's (1971) e Stouffer's (1973). Xe stà anca rełixà na shareholding co L'Oréal (1974), co ulterior diversifegasion de ła produsion. Inte el 1977 ła Nestlé ga seità a spander ła so marca fora del setor ałimentar acuixindo i Alcon Laboratories. Inte el 1984 xe stà acuixìo un xigante de l'industria ałimentar statunitense, ła Carnation. Inte el marso 1988, Nestlé riłeva ła società ałimentar itałiana Buitoni co łe rełative marche Buitoni e Perugina. Senpre inte el 1988, drìo l'acuixision del grupo dolsiario inglexo Rowntree Mackintosh (axienda detentora de varie marche inte i marcai intarnasionałi tra cui Kit Kat, Smarties, Lion, Polo, Fruit Joy, Quality Street), Nestlé deventa el segondo produtor mondiałe inte el settore dei garanghèłi dadrìo a Mars Inc.. Inte ła prima metà dei ani novanta, ła nasita del marcà globałe ga fornìo a ła Nestlé novi inportanti marcai inte i cuałi poderse spander. Inte el 1993, grasie a l'acuixision in Itałia de Italgel da ła SME (marche Motta, Antica Gelateria del Corso, Valle degli Orti e Surgela), Nestlé consołida ła propia prexensa inte el ramo del fredo in Europa. Inte i ani sucesivi xera avegneste nove inportanti acuixision: Sanpellegrino (1997), Spillers Petfoods (1998), Ralston Purina (2002), Dreyer's (2002) e Chef America (2002). Inte el 2005 Nestlé perde poxision inte el marcà dei ałimenti par l'infansia drìo el ritiro de alcuni tipi de łatte in pólvare, e prosede a l'acuixision de Gerber Products Company inte el 2007 e ła divixion ałimentar de ła multinasionałe Pfizer inte el 2012 co l'intènto de tornar concuistar na poxision de leader inte i marcà emerxenti. Inte el 2016, Nestlé deçide di scorporar łe so atività internasionałi inte el conparto dei xeładi (via che par i marcà de Israełe, e Nord America, indove ła xe oncora prexente traverso łe divixion Dreyer's e Haagen-Dazs) daxendo vita insieme al grupo inglexo ativo inte el ramo del fredo R&R (terso produtore mondiałe del setor) a Froneri, joint venture indove entranbe łe società detien paromo el 50% del caitałe. Inte el 2018, Nestlé desmete łe so atività inte el setor dolsiario inte el marcà dei Stati Unii, mołando a Ferrero ła proprità de pì de 20 marche tra cui Crunch, Butterfinger, BabyRuth, 100Grands, Raisinets, Wonka, SweeTarts, Laffy Taffy e Nerds.. Il fatturato 2018 del Gruppo Nestlé ze stato pari a 91.493 miliardi CHF (€ 80.583 miliardi); l'utile netto ze cresciuto del 41,6% raggiungendo quota 10.1 miliardi CHF (€ 8.9 miliardi). Inte el łujo 2019, Nestlé deçide de mołar a Froneri łe so atività inte el conparto xeładi anca in Israełe, restando cuindi operativa inte el setor solchè inte i marcà del continente merican. Inte el disenbre 2019, Nestlé vende a Froneri anca łe so marche detegneste inte el marcà dei Stati Unii (Häagen-Dazs, Dreyer's, Edy's, Outshine, Skinny Cow and Drumstick). Prinçipałe marche Notasion